Հարսներից մեկի սկեսուրը՝ ազգությամբ ռուս տիկին Թամարան, նույնպես անցյալ ժամանակով է խոսում ծանր օրերի մասին, սակայն, ըստ նրա, այժմ էլ այդքան հեշտ չէ ապրելը: Տիկին Թամարան խոհարար է աշխատում, իսկ տղան էլ գյուղի ֆերմայի անասնապահն է։ Այդպես էլ ապրում են սահմանամերձ գյուղում՝ նորածին թոռան՝ Մաքսիմի հետ, որի համար տարիներ անց խորթ կլինեն ղարաբաղյան պատերազմ, հակամարտություն եւ նմանատիպ ձեւակերպումները, թեեւ նա այսօր մուշ-մուշ քնում է սահմանային կրակոցների ձայների տակ։